b'\n_START_ARTICLE_\nKofeinas\n_START_PARAGRAPH_\nKofeinas (trimetilksantinas)\xc2\xa0\xe2\x80\x93 alkaloidas, psichoanaleptikas. Gaunamas i\xc5\xa1 kavamed\xc5\xbeio (da\xc5\xbeniausiai i\xc5\xa1 Coffea arabica) s\xc4\x97kl\xc5\xb3, arbat\xc5\xbeoli\xc5\xb3, kolamed\xc5\xbeio (Cola) rie\xc5\xa1ut\xc5\xb3 arba gaminamas sintez\xc4\x97s b\xc5\xabdu. Balti kristaliniai milteliai. Kofeinas stimuliuoja med\xc5\xbeiag\xc5\xb3 apykait\xc4\x85, kv\xc4\x97pavim\xc4\x85, kraujotak\xc4\x85. Vartojamas psichiniam ir fiziniam darbingumui gerinti, apsinuodijus kai kuriais narkotikais, \xc5\xa1irdies darbui paspartinti. Gali b\xc5\xabti table\xc4\x8di\xc5\xb3 pavidalu, \xc4\xaf\xc5\xa1virk\xc5\xa1\xc4\x8diamas \xc4\xaf pood\xc4\xaf ar raumenis. Tirpsta vandenyje, ta\xc4\x8diau vir\xc5\xa1 88\xc2\xa0\xc2\xb0C temperat\xc5\xabroje skyla, tod\xc4\x97l kofeino turin\xc4\x8dias med\xc5\xbeiagas plikant verdan\xc4\x8diu vandeniu apie 80\xc2\xa0% kofeino suyra._NEWLINE_Kofeinas yra nat\xc5\xabralus junginys aptinkamas kolos augalo lapuose, kavos pupel\xc4\x97se, arbatos lapuose, guaranoje, kakavoje ir kt. \xc5\xa0i\xc5\xb3 augal\xc5\xb3 i\xc5\xa1skiriamo kofeino kiekis priklauso nuo i\xc5\xa1skyrimo metodo ir nuo i\xc5\xa1skyros kiekio. Kofeino dedama \xc4\xaf gaiviuosius g\xc4\x97rimus, jo yra daugelyje ne vaistin\xc4\x97se perkam\xc5\xb3 vaist\xc5\xb3. Jo kaupimasis \xc5\xbemogaus organizme yra sunkiai numatomas d\xc4\x97l med\xc5\xbeiag\xc5\xb3 apykaitos grei\xc4\x8dio individuali\xc5\xb3 skirtum\xc5\xb3, kai kurie \xc5\xbemon\xc4\x97s jam alergi\xc5\xa1ki. Tod\xc4\x97l reikia atsargiai vartoti produktus, sud\xc4\x97tyje turin\xc4\x8dius \xc5\xa1ios med\xc5\xbeiagos._NEWLINE__NEWLINE_Vartojant saikingai \xe2\x88\x92 iki 300 mg per par\xc4\x85 \xe2\x88\x92 neturi neigiam\xc5\xb3 padarini\xc5\xb3 sveikatai ir netgi yra naudingas \xe2\x88\x92 ma\xc5\xbeina parkinsono, demencijos, II tipo diabeto rizik\xc4\x85. Ta\xc4\x8diau reguliariai vartojant daugiau kaip 100 mg per par\xc4\x85 kofeinas gali sukelti priklausomyb\xc4\x99._NEWLINE_Kofeinas i\xc5\xa1skirtas i\xc5\xa1 kavos 1819\xc2\xa0m.'